# Media Times Review

### от Уикипедия, свободната енциклопедия

Media Times Review ( http://www.mediatimesreview.com ) е едно от първите български интернет издания за политика, изкуство и идеи. Изданието е определяно като “консервативно”, “либертарианско” и “културно-религиозно”, в него публикуват редица български “десни” интелектуалци. Media Times Review е единственото българско издание, което предлага широк поглед върху съвременната американска политика и либерално-консервативните ценности. През годините в него са публикувани есета на световно известни анализатори и общественици като Робърт Самуелсън, Ниъл Фъргюсън, Уолтър Ръсел Мийд, Бърнард Люис, Франсис Фукуяма, Норман Подхорец, Фарид Закария, Збигнев Бжежински, Робърт Каган, Вацлав Хавел, Ноам Чомски, Питър Берковиц и Самуел Хънтингтън.

Списанието е създадено през ноември 2001 година от Цончо Цончев. През пролетта на 2002 към него се присъединява и Милен Недев, оттогава двамата ръководят изданието. От края на 2002 година Media Times Review придобива популярност и към редакторският екип се присъединяват либералният икономист Георги Ангелов и журналистката Вероника Бикова. По-късно към екипа се включва и писателят Златко Енев, който със своите леви убеждения внася баланс в темите и позициите на тази иначе “дясно-консервативна” медия.

По правило Media Times Review стои встрани от българския политически живот и в него рядко се публикуват статии или анализи на теми свързани с проблемите на деня, но въпреки липсата на открита критика или подкрепа за определена политическа партия или политика, през годините изданието публикува силни и актуални анализи върху ключови за България теми като строителството на автомагистрала “Тракия”, проектът АЕЦ Белене, появата на “партии на омразата”, икономиката на България и т.н. Прави впечатление, че изданието не отделя голямо внимание на присъединяването на България към Европейския съюз.

В Media Times Review могат да бъдат прочетени текстове на автори като Цветан Тодоров, Филип Димитров, Румен Аврамов, Георги Касчиев, Илиян Василев, Юлиян Попов, Иван Костов, Красен Станчев и Александър Кьосев.

Взето от „http://bg.wikipedia.org../../../m/e/d/Media_Times_Review_dfe4.html“.

Категория: Интернет медии

##### Views

- Статия
- Беседа
- Текуща версия

##### Търсене